Vendsyssel FF har tilknyttet en sjette ny mand til truppen i dette transfervindue. Det drejer sig om den 24-årige tyske Matti Steinmann. Den unge midtbanespiller, der har fået sin fodboldopdragelse i tyske Hamburger SV, kommer til klubben på en lejekontrakt frem til sommer. - Matti er en rigtig dygtig teknisk og taktisk spiller, som er stærk i pasningsspillet, hvor har sine helt store kvaliteter. Han læser spillet godt og kan sætte spillet rigtig godt op, så vi glæder os til at følge ham i Superligaen, fortæller sportsdirektør, Ole Nielsen, til klubbens hjemmesiden. Udover tilgangen af Matti Steinmann vinker klubben også midlertidig farvel til to af klubbens andre spillere. Det drejer sig om den 28-årige midtbanespiller Allan Hövenhoff og Marcus Solberg. Allan Hövenhoff bliver udlejet til FC Jammerbugt, der lige nu spiller i 2. division. Her skal Allan Hövenhoff spille sæsonen ud. - Allan Høvenhoff har desværre været plaget af en genstridig skade, der holdte ham ude det meste af efteråret, og han har derfor ikke fået den mængde spilletid, han eller vi havde håbet på. Vi håber, at Allan får en masse gode kampe for Jammerbugt FC, så han kan fortsætte sin udvikling, mens han er udlejet. Vi ønsker Allan held og lykke, fortæller Ole Nielsen i en pressemeddelelse. Marcus Solberg bliver også i det nordjyske. Han bliver lejet ud til Thisted FC. - For nuværende står Marcus ikke umiddelbart overfor spilletid, så derfor er lejemålet med Thisted FC en optimal løsning for begge parter. Vi er sikre på, at Marcus kan fortsætte sin udvikling, og vi er spændte på at følge ham i foråret, fortæller Ole Nielsen. Også Marcus Solberg bliver lejet ud på en lejekontrakt, der gælder frem til sommer.

Referat:
Det er gang i den i Vendsyssel FF kort inden transfervinduet lukket.